U-James Peace

**U-Kenneth James Peace** wabelethelwa e-Paisley, mhla ama-28 kuNobayeni, 1963. Umakhiwombhino we-Scotland, umdlali wepiyano ekhonsathini kanye nomdwebi wezinto ezibonwako.

## Umlando Womuntu
UJames Peace wabelethelwa e-Paisley, mhla ama-28 kuNobayeni, 1963. Wakhulela e-Helensburgh, indawo yokuphumula eseduze nelwandle etjingalanga ye-Scotland. Umndenakhe bewunabavumi abanengi (isib. uJohn McGhie), begodu uhlobana noFelix Burns, umtlami wombhino odumileko womvumo wokudansa engcenyeni yokuthoma yekhulu lama-20. Wafundiswa ipiyano kusukela aneminyaka ebunane begodu ukudlala kwakhe kokuthoma emphakathini kwenzeka nakaneminyaka elitjhumi nane, adlala umvumo kaScott Joplin. Nakaneminyakaelitjhumi nesithandathu wamukelwa e-Royal Scottish Academy of Music and Drama (nje ebizwa ngokuthi: Yi-Royal Conservatoire of Scotland) njengomfundi omncani kunabo boke abafunda isikhathi esizeleko. Ngo-1983 waphothula e-Glasgow University ngedigri ye-BA yokufundisa ipiyano. Ngomnyaka olandelako wathola idiploma yokuvuma umvumo ngemva kokudlala i-Piano Concerto No.1 ka-Mendelssohn ne-orchestra ye-RSAMD.. Ngemva kokuqeda ifundo ephakemeko bekafunwa khulu njengomdlali wepiyano begodu wahlala e-Edinburgh ngo-1988 -1991.

UJames Peace bekahlala e-Bad Nauheim, e-Germany kusukela ngo-1991 ukuya ngo-2009. Kusukela ngo-1998 wenza isifundo se-tango, wakhiqiza i-CD *ye-Tango escocés* yeengoma zakhe zepiyano ezihlohlozelwa yi-tango, begodu ngo-2002 waba lilunga elihloniphekileko le-Victoria College of Music. Ngomnyaka wona loyo waya emakhonsathini yedwa e-North Germany ngoKhukhulamungu/Sewula begodu waya e-Far East ngoNobayeni, okwaba kudlala kwakhe kokuthoma *kwe-Tango XVII* e-Hong Kong.

Eminyakeni elandelako wadlala umbhino khulukhulu eYurobhu. Udlale ama-tango wakhe emadorobheni amakhulu alandelako: e-Amsterdam, e-Athens, e-Berlin, e-Brussels, e-Helsinki, e-Lisbon, e-London, e-Madrid, e-Oslo, e-Reykjavik, kanye ne-Vienna.

Ngo-2008 waba lilunga elihlonitjhwako le-London College of Music ngokuthokozwa ngemisebenzi yakhe ku-tango.

Ngemva kwesikhathi esifitjhani e-Edinburgh wabuyela ngoMhlolanja 2010 e-Germany ukuyokuhlala e-Wiesbaden. Lokhu kwabangela bona abe nemizwa emitjha yokutlama begodu wenza amafilimu amafitjhani wezinye zeengoma zakhe. Ifilimu yedokhumenthari *i-K. James Peace in Wiesbaden* ingenye yemisebenzi yakhe emhlobeni lo wombhino.

## Imitlomelo Nabonongorwana

●     Umtlomelo Wokuthoma, I-Agnes Millar Prize. E-Glasgow, 1983

●      Umtlomelo Wokuthoma, I-Dunbartonshire EIS Prize. E-Glasgow, 1984

●      Umtlomelo Wokuthoma, I-Sibelius Essay Prize. E-Glasgow, 1985

●     Idiploma yokuhlonipha, I-TIM Composition Competition. E-Roma, 2000

●      Idiploma yokuhlonipha, I-IBLA Foundation. E-New York, 2002

●     Imedali Yesikhumbuzo, I-International Piano Duo Association. E-Tokyo, 2002

●     Imedali yeGolide, I-Académie Internationale de Lutèce. E-Paris, 2008

## Iingoma Eziyihloko

●     IPophoma (I-The Waterfall)

●     Ingoma Yekuseni (I-Aubade)

●     Iinyembezi Ezithulileko (I-Lento Lacrimoso) 

●     Amakari Akhohlwiweko (I-Forgotten Leaves)

●     Isonata Ye-Oboe (I-Sonata for oboe and piano)

●     I-Ballade

●     Imatjhi Yomgidingo no.1 (I-Ceremonial March no.1)

●      Imatjhi Yomgidingo no.2 (I-Ceremonial March no.2)

●     Igolide Lesilimela (I-Autumn Gold)

●     Ingoma Yesiphelani (I-Eternal Song)

●     "Ye-Georgia" (Ngelimi le-Georgia: საქართველოსთვის)

●     24 Yamatango

## Amalinki Wangaphandle
I-Souvenir de Buenos Aires - ''youtube''

I-Lento Lacrimoso - ''youtube''

I-Autumn Gold - ''youtube''

## Iinkomba